S-1839/2021

Mál þetta sem dómtekið var 1. október sl. höfðaði Lögreglustjórinn á Suðurnesjum með ákæru 7. september 2021 á hendur ákærða M-x-x M-x-x G-x-x, kt. [...], pólskum ríkisborgara fyrir:

„fyrir brot gegn lögum um ávana- og fíkniefni, með því að hafa, þriðjudaginn 17. ágúst 2021, staðið að innflutningi á 1.301 töflum af ávana- og fíknilyfinu Oxy Contin (virkt efni: Oxycodonum), sem ákærði flutti ólöglega til landsins með flugi nr. W61773 frá Gdansk, Póllandi og tollverðir fundu í pakka í nærbuxum ákærða við leit á honum við komuna til landsins.

Telst þessi háttsemi ákærða varða við 1. sbr. 2. mgr. 3. gr., sbr. 5. og 6. gr. laga nr. 65/1974, sbr. lög nr. 60/1980, lög nr. 13/1985, lög nr. 10/1997 og lög nr. 68/2001 og 2., 3. og 6. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 105/2021.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á ofangreindum 1.301 Oxy Contin töflum, með vísan til 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001.“

Kröfur ákærða í málinu eru þær að honum verði gerð sú vægasta refsing sem lög leyfa. Þá krefst verjandi ákærða hæfilegrar þóknunar sér til handa vegna verjandastarfans.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í september árið [...] og hefur ekki áður sætt refsingu svo kunnugt sé. Það er ákærða til málsbóta að hafa hreint sakavottorð og hafa játað sök. Á hinn bóginn flutti ákærði inn til landsins talsvert magn af ávana- og fíknilyfinu Oxy Contin sem hefur álíka virkni og morfín. Alvarleiki brotsins sést jafnframt á því að afbrotið heyrir nú undir lög um ávana- og fíkniefni nr. 65/1974 en ekki lyfjalög.

Með hliðsjón af framanröktu þykir refsing ákærða hæfilega ákveðin fangelsi í 4 mánuðien ekki þykja efni til að skilorðsbinda refsinguna.

Á grundvelli 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 verður ákærða gert að sæta upptöku á 1.301 Oxy Contin töflum, sem lögregla lagði hald á við rannsókn málsins.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða útlagðan kostnað vegna læknisskoðunar, samtals 116.779 krónur. Ákærði greiði einnig þóknun skipaðs verjanda síns í málinu, E-kk-ef Þ-kk-ef G-x-x lögmanns, sem hæfilega þykir ákveðin 117.800 krónur að virðisaukaskatti meðtöldum. Þá greiði ákærði einnig þóknun tilnefnds verjanda síns á rannsóknarstigi málsins, J-kk-ef A. K-kk-ef lögmanns, sem hæfilega þykir ákveðin 2 96.385 krónur að virðisaukaskatti meðtöldum.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði, M-x-x M-x-x G-x-x, sæti fangelsií 4 mánuði.

Ákærði sæti upptöku á 1.301 Oxy Contin töflu.

Ákærði greiði 530.964 krónur í sakarkostnað, þar af þóknun skipaðs verjanda síns E-kk-ef Þ-kk-ef G-kk-ef lögmanns, 117.800 krónur að virðisaukaskatti meðtöldum. Ákærði greiði einnig þóknun tilnefnds verjanda á rannsóknarstigi málsins, J-kk-ef A. K-kk-ef lögmanns, sem þykir hæfilega ákveðin 2 96.385 krónur að virðisaukaskatti meðtöldum.

Ó-kk-nf E-kk-nf J-kk-nf